สกู๊ป : เทคโนโลยีไทยก้าวไกลสู่ไทยแลนด์ 4.0
การสร้างการรับรู้ถึงความจำเป็นที่เทคโนโลยีจะต้องเข้ามามีบทบาทในประเทศไทย คืออีกหนึ่งหน้าที่สำคัญที่รัฐบาลจะต้องช่วยสนับสนุน การจัดงาน งานไทยเท็กซ์ เอ็กซโป 2017 ภายใต้หัวข้องาน เทคโนโลยีไทยก้าวไกลสู่ไทยแลนด์ 4.0 นับเป็นอีกหนึ่งนิทรรศการ ที่จะเข้ามาช่วยให้ความรู้ถึงความจำเป็นในการพัฒนาชาติไทยในอนาคต 

              
เครื่องจักรที่ถูกนำมาแสดงภายในงาน ไทยเท็กซ เอ็กซโป 2017 ล้วนเป็นผลิตภัณฑ์ที่ต่อยอดจากความพระปรีชาสามารถของพระบาทสมเด็จ พระปรมินทรมหาภูมิพลอดุลยเดช บรมนาถบพิตร ผ่านโครงการ เทคโนโลยีไทยก้าวไกลสู่ไทยแลนด์ 4.0 ที่กระทรวงวิทยาศาสตร์และเทคโนโลยีจัดขึ้นเป็นสื่อกลาง เพื่อเทิดพระเกียรติในพระอัจฉริยะภาพที่หลากหลายด้านของพระองค์ จนได้รับการยอมรับในฐานะพระบิดาแห่งเทคโนโลยีของไทย ก่อให้เกิดการต่อยอดพัฒนา เป็นนวัตกรรมใหม่ๆ จนถึงปัจจุบัน
              
กระทรวงวิทยาศาสตร์และเทคโนโลยี ในฐานะหน่วยงานหลักของภาครัฐ ที่เข้ามามีบทบาทต่อการส่งเสริมการเรียนรู้ในด้านวิทยาศาสตร์ จึงได้นำองค์ความรู้ของพระองค์มาต่อยอด จัดเป็นนิทรรศการเพื่อให้ประชาชนทุกหมู่เหล่าได้น้อมนำเอาไปศึกษาให้เกิดการเรียนรู้ที่เพิ่มเติม โดยมีองค์กรพันธมิตรอย่าง สมาคมเครื่องจักกลไทย และสภาอุตสาหกรรม เข้ามาร่วมกันถ่ายทอดเทคโนโลยีความก้าวหน้าของโครงการวิทยาศาสตร์ครั้งนี้
              
โดยภายในงานยังได้นำเอาสิ่งประดิษฐ์ที่เคยประสบความสำเร็จมาแล้ว มาจำหน่ายในราคาถูก เพื่อเปิดโอกาสให้ผู้ประกอบการ เพื่อนำไปใช้ประโยชน์ในธุรกิจมากกว่า 700 ผลงาน
 

นอกจากจะเป็นนิทรรศการที่ให้ความรู้แล้ว งาน ไทยเท็กซ เอ็กซโป 2017 ยังเป็นพื้นที่กลางให้ผู้ประกอบและนักวิจัยพูดคุย เพื่อให้เกิดการซื้อขายแลกเปลี่ยนกันตามแต่ธุรกิจที่ตอบโจทย์ความต้องการซื้อกันและกัน เพื่อลดช่องว่างการทำธุรกิจและขั้นตอนที่ยุ่งยากลง สร้างความสะดวกรวดเร็วให้กันทั้งสองฝ่าย.ในการทำธุรกิจมากขึ้น
 

สำหรับงานไทยเท็กซ เอ็กซโป 2017 กระทรวงวิทยาศาสตร์และเทคโนโลยี  ร่วมกับหน่วยงานพันธมิตรจัดขึ้น ระหว่างวันที่ 20 -24 กันยายนนี้ ที่ศูนย์แสดงสินค้าไบเทคบางนา โดยกิจกรรมภายในงานจะมีโชว์นิทรรศการหลายแบบที่สำคัญเพื่อบ่งบอกการมุ่งสู่ยุคอุตสาหกรรมในอนาคต เช่น การพัฒนาย่านนวัตกรรม วัสดุวิศวกรรมนาโน อากาศยานไร้คนขับ เทคโนโลยีท้องฟ้าจำลองระบบดิจิตอล เทคโนโลยีทางการแพทย์
             

สิ่งสำคัญที่จะทำให้ประเทศมุ่งสู่ไทยแลนด์ 4.0 ได้ จะต้องเน้นการนำเทคโนโลยีเข้ามาช่วย เพื่ต่อยอดให้เกิดการขยายเศรษฐกิจในภาคอุตสาหกรรม ขณะเดียวยังสามารถขยายวงกว้างไปสู่ภาคการเกษตรได้อีกด้วย เพราะในอนาคตโลกแห่งการพัฒนาจะต้องขับเคลื่อนไปด้วยเทคโนโลยีที่และนวัตกรรมที่หลากหลาย การเปิดเวทีเป็นสื่อกลางศูนย์เรียนรู้ต่อยอดงานวิจัยจึงเป็นอีกหนึ่งแนวทาง ที่รัฐจะใช้สนับสนุนอย่างต่อเนื่องเพื่อกระตุ้นการเรียนรู้ต่อสังคม